钦定古今图书集成/理学汇编/学行典/第018卷 > 洪范皇极内篇一 > {{{2}}}
## 钦定古今图书集成/理学汇编/学行典/第018卷 > 洪范皇极内篇一 > {{{2}}}

天台谢氏无楙曰：“图出《河》，《书》出《洛》，《图》为《易》，《书》为范。《易》
以象，范以数；象以偶，数以奇。知有数奇，而不知有象
偶，是有书而无图也。知有象偶，而不知有数奇，是有
图而无书也。《易》更四圣，其象已著；范锡神禹，其数不
传。于是有以数为象，而奇零无用矣。于是有以象为
数，而偶多难通矣。夫推其极，则卦与畴，象与数，相因
为用故也。”原其初，则卦自卦，畴自畴，象自象，数自数，
其可混而一之乎？九峰先生广西山之家，学畅考亭
之师，传，著《皇极内篇》，与《大易》并行，尝即之而求其数矣，始于一，参于三，究于九，成于八十一，备于六千五
百六十一，散之无外，卷之无内，体诸造化而不可遗，
其变化无穷，未易以纲举而条列也。然其吉凶，其悔
吝，其灾祥休咎，莫不粲然具见于八十有一章。大抵
以性命为端，以礼义为准。因占设教，即事示戒。欲正
而不欲邪，欲中而不欲偏，为君子谋而不为小人谋。
凡所以揭天理，叙民彝，去世迷，障人欲者，虽不与《易》
同象，未尝不与《易》同归也。其言曰：“天地所以肇，人物
所以生，万事所以得”失，皆数也。数之体著于形，数之
用妙乎理，非穷神知化，独立物表者，曷足以与此？呜
呼！穷神知化，独立物表，未易言也。九峰先生其几是
与？不然，将不知而作，为元包、为洞极、为潜虚，程子谓
“有之无所补，无之靡所阙”矣，其何以阐范数，配《易》象，
补前古之阙文，垂将来之大法乎？享数弗遐，释数未
备，尚不能无俟于后之君子，是则犹有遗憾焉耳。